शिकायतें असली हैं या फर्जी आसानी से पता चल रहा, इससे 40 फीसदी समय बचा
Indian Government handling complaints with the help of AI केंद्र सरकार आर्टिफिशियल इंटेलीजेंस (AI) का इस्तेमाल अपने पास आ रही शिकायतों की निगरानी के लिए कर रही है।
केंद्र सरकार आर्टिफिशियल इंटेलीजेंस (AI) का इस्तेमाल अपने पास आ रही शिकायतों की निगरानी के लिए कर रही है। इससे न केवल शिकायतों को लटकाने, अटकाने व भटकाने वाले अधिकारियों की पहचान हो रही है, बल्कि फर्जी शिकायत करने वाले भी पकड़े जा रहे हैं। इससे शिकायतों के निपटाने का समय 40 फीसदी घट गया।
सेंट्रलाइज्ड पब्लिक ग्रीवांस रिड्रेसल एंड मॉनिटरिंग सिस्टम (सीपीग्राम्स) में सरकार ने पिछले साल दिसंबर से AI का इस्तेमाल शुरू किया। इससे शिकायतों को निपटाने की दर दोगुना हो गई और शिकायत सुलझाने का औसत समय 30 दिन से घटकर 18 दिन रह गया है।
फरवरी में करीब 1.10 लाख शिकायतों का निपटारा किया
फरवरी में केंद्रीय मंत्रालय व विभागों में आई करीब 1.10 लाख शिकायतों का निपटारा किया गया और केंद्रीय सचिवालय के पास 65,215 शिकायतें लंबित हैं, जो अब तक की सबसे कम है। AI के इस्तेमाल से यह भी पता चला कि एक शख्स ने अकेले ही एक साल में 37,750 शिकायतें कीं। ऐसे फोन नंबरों को ब्लॉक किया जाएगा।
ग्रीवांस रिड्रेसल इंडेक्स में आधार ऑफिस, श्रम एवं रोजगार मंत्रालय ए-श्रेणी में और वित्तीय सेवाएं विभाग व नीति आयोग बी-श्रेणी के मंत्रालय व विभागों में शिकायतों को समय पर गुणवत्तापूर्ण निपटान के मामले में शीर्ष पर रहे। प्रशासनिक सुधार व लोक शिकायत विभाग के सचिव वी श्रीनिवास ने कहा कि आईआईटी-कानपुर की मदद से सीपीग्राम्स में AI का इस्तेमाल शुरू हुआ है, इससे इंटेलीजेंट मॉनिटरिंग में भारी सुधार आया।
शिकायत सुलझाने का समय 30 से 18 दिन पर आया
AI के इस्तेमाल से फर्जी शिकायत दर्ज करने वाले कई मोबाइल नंबर और ई-मेल आईडी की पहचान हुई हैं। 14 महीने के दौरान ऐसे 54 मोबाइल नंबरों की पहचान हुई, जिनसे एक हजार से ज्यादा शिकायतें की गईं। इनमें से पांच नंबर ऐसे हैं, जिनसे 10 हजार से भी ज्यादा शिकायतें दर्ज हुई हैं। एक नंबर से 37,750 शिकायतें दर्ज हुई हैं। यानी करीब 100 शिकायतें हर रोज।
42,101 शिकायतें एक माह में हुईं
सबसे ज्यादा देर लगाने वाले विभाग
